SUATEA saca ocho representantes nes elecciones sindicales
#000004
Aición sindical, Profesoráu, Xunta Personal
#000005
Nesti día, 1 d’avientu, celebráronse les elecciones sindicales nes que’l profesoráu elexió la representación na Xunta de Personal Docente y na Mesa Sectorial d’Educación.Esti añu presentábense a les elecciones SUATEA, UGT, ANPE, CCOO, CSIF, CSI, USIPA y SINTTA. Toos, menos la CSI, SINTTA y USIPA, entren na Xunta de Personal por sacar más del 5% de los votos. Sicasí, saquen representación abonda pa entrar en Mesa Sectorial sólo los qu’algamen polo menos el 10% de los votos: ANPE, UGT, CCOO y SUATEA.Los resultaos en númberu de delegaos/es pa la Xunta de Personal, a falta de la confirmación de datos oficiales, son estos:ANPE: 13, CCOO: 12, SUATEA: 8, UGT 7 y CSIF: 5.
#000007
Repítese la mesma composición de la Mesa Sectorial, conformada por quien saquemos una representación superior al 10% de los votos emitíos.
#000008
Esti 2022 presentáronse a les elecciones 8 sindicatos, lo qu’auguraba una posible atomización de los resultaos. A la espera de los datos definitivos, dende SUATEA tenemos que valorar como un elementu pernegativu la baxada curiosa de participación del personal docente na convocatoria electoral.
#000011
El procesu de derechización qu’afecta a tola sociedá tien el so espeyu nos resultaos del sector del Enseñu (con un censu de mil electores más que l’anterior convocatoria, precarizaos y na so mayoría a media xornada, la participación baxó casi venti puntos nesta ocasión). Tenemos que reconocer que mos prestaba otru resultáu.
#000013
En tou caso, queremos agradecer a tolos nuestros votantes, que se perafiten toles convocatories, l’apoyu recibíu. Aseguramos que SUATEA va siguir trabayando y lluchando a diario en defensa de la Escuela Pública asturiana y de los intereses del profesoráu.
#000014
Tags comunicaos cursu 22-23 elecciones sindicales
#000018
Poles 23h llectives. Ye de xusticia.
#000030